b'\n_START_ARTICLE_\nYellowcard\n_START_SECTION_\nHistoria\n_START_PARAGRAPH_\nYellowcard perustettiin vuonna 1997 Jacksonvilless\xc3\xa4, Floridassa, kun yhtyeen j\xc3\xa4senet tapasivat taidekoulussa. Alkuper\xc3\xa4iskokoonpanon muodostivat Ben Dobson (laulu), Todd Clarry (laulu ja kitara), Ben Harper (kitara), Sean Mackin (viulu), Warren Cooke (basso) sek\xc3\xa4 Longineu W. Parsons III (rummut). "Yellowcard"-nimi juontuu j\xc3\xa4senten tavasta antaa toisilleen niin sanottuja keltaisia kortteja tyhmyyksien tekemisest\xc3\xa4.\n_START_SECTION_\nAlkuajat\n_START_PARAGRAPH_\nYellowcard julkaisi ensimm\xc3\xa4isen albuminsa Midget Tossingin vuonna 1997. Vaikka Sean Mackin soittikin er\xc3\xa4iss\xc3\xa4 levyn kappaleissa, h\xc3\xa4n ei viel\xc3\xa4 ollut yhtyeen t\xc3\xa4ysp\xc3\xa4iv\xc3\xa4inen j\xc3\xa4sen. Sama kokoonpano soitti seuraavalla albumilla Where We Stand, jossa Mackin oli mukana jo useammassa kappaleessa. Ben Dobsonin kiinnostus jatkaa laulajana katosi pian ja h\xc3\xa4n j\xc3\xa4tti yhtyeen. Dobsonin tilalle sek\xc3\xa4 rytmikitaristiksi tuli Ryan Key. Vuonna 2000 yhtye nauhoitti EP:n Still Standing EP. Heti sen julkaisun j\xc3\xa4lkeen laulaja-kitaristi Todd Clary j\xc3\xa4tti yhtyeen. T\xc3\xa4m\xc3\xa4n vuoksi Key p\xc3\xa4\xc3\xa4si soittamaan my\xc3\xb6s p\xc3\xa4\xc3\xa4asiallisena kitaristina. L\xc3\xa4hetetty\xc3\xa4\xc3\xa4n EP:ns\xc3\xa4 Lobster Records -nimisess\xc3\xa4 levy-yhti\xc3\xb6ss\xc3\xa4 ty\xc3\xb6skentelev\xc3\xa4lle tutulleen Steve Lebarskille sai Yellowcard solmia levytyssopimuksen kes\xc3\xa4kuussa 2000 ja suuntasi sen j\xc3\xa4lkeen l\xc3\xa4nteen Kalifornian Camarilloon ty\xc3\xb6skentelem\xc3\xa4\xc3\xa4n seuraavan levyns\xc3\xa4 kanssa._NEWLINE_Yhtye julkaisi 2001 kolmannen albuminsa One For The Kids, jota seurasi The Underdog EP vuonna 2002. Fanit ottivat molemmat julkaisut avosylin vastaan. V\xc3\xa4h\xc3\xa4n aikaa The Underground EP:n j\xc3\xa4lkeen Warren Cooke l\xc3\xa4hti yhtyeest\xc3\xa4 henkil\xc3\xb6kohtaisten syiden vuoksi. T\xc3\xa4m\xc3\xa4n j\xc3\xa4lkeen yhtyeen vanha tuttava Pete Mosely liittyi mukaan soittamaan bassoa.\n_START_SECTION_\nOcean Avenue\n_START_PARAGRAPH_\nYellowcardin menestys l\xc3\xa4hti kasvuun Ocean Avenue -albumin my\xc3\xb6t\xc3\xa4 vuonna 2003. Nauhoitusten aikana Pete Mosely j\xc3\xa4tti yhtyeen henkil\xc3\xb6kohtaisiin syihin vedoten. Yellowcard l\xc3\xb6ysi uudeksi basistiksi Alex Lewisin. H\xc3\xa4nen siskonsa Alieke Wijnveldtin laulua voi kuulla Yellowcardin kappaleessa "View From Heaven". Levyn ensimm\xc3\xa4inen single oli "Way Away". Se menestyi hyvin aloittaen yhtyeen nousun menestykseen. Kun kiertue alkoi, Pete Mosely halusi palata riveihin. Muut j\xc3\xa4senet suostuivat, koska olivat olleet Moselyn kavereita jo pitk\xc3\xa4n ajan. Yhtye teki l\xc3\xa4pimurtonsa loppuvuodesta 2003 singlell\xc3\xa4\xc3\xa4n "Ocean Avenue". Musiikkivideo meni nopeasti listaykk\xc3\xb6seksi. Yht\xc3\xa4kki\xc3\xa4 yhtye oli lehtien kansissa ja yksi vuoden 2004 Warped Tourin p\xc3\xa4\xc3\xa4esiintyjist\xc3\xa4. "Ocean Avenuen" menestyksen my\xc3\xb6t\xc3\xa4 yhtye julkaisi kolmannen singlen, "Only One", joka my\xc3\xb6s menestyi hyvin. Ocean Avenue myi kaksi miljoonaa kappaletta pelk\xc3\xa4st\xc3\xa4\xc3\xa4n USA:ssa._NEWLINE_Kun "Ocean Avenuen" suosio alkoi hiipua, yhtye alkoi tehd\xc3\xa4 cover-kappaleita ja lauluja elokuviin. Ensimm\xc3\xa4inen oli kappale "Gifts And Curses" elokuvaan Spider-man 2. Seuraava oli cover Lagwagonin laulusta "Violins" levylle Rock Against Bush 2, ja sit\xc3\xa4 seurasi "Don\'t You Forget About ME" MTV Music Awardseilla vuonna 2005.\n_START_SECTION_\nLights And Sounds\n_START_PARAGRAPH_\nSuurimman osan vuodesta 2005 Yellowcard ty\xc3\xb6skenteli uuden albuminsa parissa, jonka nimeksi tuli lopulta Lights And Sounds. Se julkaistiin 24. tammikuuta 2006. Albumia varten s\xc3\xa4vellettiin yhteens\xc3\xa4 20 kappaletta, joista 14 p\xc3\xa4\xc3\xa4tyi levylle. Pian levytyssessioiden j\xc3\xa4lkeen yksi perustajaj\xc3\xa4sen, Ben Harper, erotettiin yhtyeest\xc3\xa4. H\xc3\xa4nen tilalleen kitaristiksi astui Ryan Mendez._NEWLINE_Ensimm\xc3\xa4isen viikon aikana Lights and Sounds -albumia myytiin 90\xc2\xa0000 kappaletta, maailmanlaajuisesti 1\xc2\xa0000\xc2\xa0000 kappaletta. Ensimm\xc3\xa4inen single levylt\xc3\xa4 oli "Lights And Sound" ja toinen "Rough Landing, Holly", joista molemmista kuvattiin musiikkivideot.\n_START_SECTION_\nPaper Walls\n_START_PARAGRAPH_\nLokakuun 16. 2006, b\xc3\xa4ndi ilmoitti ett\xc3\xa4 he palaavat takaisin studioon ty\xc3\xb6st\xc3\xa4m\xc3\xa4\xc3\xa4n uutta albumia. Kitaristi Ryan Mendez ilmoitti, ett\xc3\xa4 sek\xc3\xa4 uudemman ett\xc3\xa4 vanhemman Yellowcardin yst\xc3\xa4v\xc3\xa4t tulisivat olemaan tyytyv\xc3\xa4isi\xc3\xa4 levyyn. Alkutuotanto alkoi lokakuussa 2006 ja \xc3\xa4\xc3\xa4nityssessiot aloitettiin tammikuussa 2007. Ensimm\xc3\xa4inen demo oli 30 sekunnin p\xc3\xa4tk\xc3\xa4 kappaleesta Bombers. Levyn biisist\xc3\xa4, Light Up The Sky tehtiin my\xc3\xb6s musiikkivideo._NEWLINE_Paper Walls kiertueen aikana basisti Peter Mosely ilmoitti j\xc3\xa4tt\xc3\xa4v\xc3\xa4ns\xc3\xa4 Yellowcardin ja h\xc3\xa4nt\xc3\xa4 siirtyi korvaamaan Josh Portman aina b\xc3\xa4ndin uudelleen muodostumiseen asti. Sen j\xc3\xa4lkeen h\xc3\xa4nen paikkansa otti Sean O\'Donnell.\n_START_SECTION_\nWhen You\'re Through Thinking, Say Yes\n_START_PARAGRAPH_\nB\xc3\xa4ndin rumpali Longineu Parsons ilmoitti YouTubessa b\xc3\xa4ndin suunnittelevan uutta levy\xc3\xa4 vuodelle 2011. \xc3\x84\xc3\xa4nityksen j\xc3\xa4lkeen b\xc3\xa4ndi julkaisi kaksi single\xc3\xa4 joiden nimiksi tulivat For You And Your Denial ja Hang You Up. Molemmista kuvattiin my\xc3\xb6s musiikkivideo._NEWLINE_Levypromootiokiertueen aikana yhtye p\xc3\xa4\xc3\xa4tti l\xc3\xa4hte\xc3\xa4 kiert\xc3\xa4m\xc3\xa4\xc3\xa4n sellaisia paikkoja, joissa he eiv\xc3\xa4t olleet ennen k\xc3\xa4yneet. Yhtye vieraili Helsingin Nosturissa helmikuun 27. p\xc3\xa4iv\xc3\xa4n\xc3\xa4. Kyseinen keikka oli yhtyeen ensiesiintyminen Suomessa.\n_START_SECTION_\nSouthern Air\n_START_PARAGRAPH_\nViimeisimm\xc3\xa4n albumin tuoman suosion ja b\xc3\xa4ndiss\xc3\xa4 vallinneen positiivisen ilmapiirin ansiosta yhtyeen laulajakitaristi Ryan Key ilmoitti b\xc3\xa4ndin alkavan ty\xc3\xb6st\xc3\xa4\xc3\xa4 uutta studioalbumia. Helmikuun kolmantena 2012 yhtyeen basisti Sean O\'Donnell kuitenkin ilmoitti eroavansa yhtyeest\xc3\xa4, koska h\xc3\xa4n oli menossa naimisiin ja halusi viett\xc3\xa4\xc3\xa4 enemm\xc3\xa4n aikaa perheens\xc3\xa4 kanssa. H\xc3\xa4nen tilalleen basistiksi v\xc3\xa4rv\xc3\xa4ttiin Josh Portman._NEWLINE_Toukokuun 21. p\xc3\xa4iv\xc3\xa4n\xc3\xa4 julkaistiin albumin ensimm\xc3\xa4inen Single nimelt\xc3\xa4\xc3\xa4n Always Summer. Kes\xc3\xa4kuun kolmantena julkaistiin albumin nimi, Southern Air. Kes\xc3\xa4kuun 28. p\xc3\xa4iv\xc3\xa4n\xc3\xa4 kuultiin my\xc3\xb6s er\xc3\xa4\xc3\xa4ss\xc3\xa4 ESPN kanavan mainoksessa pieni p\xc3\xa4tk\xc3\xa4 Surface Of The Sun kappaletta. Hein\xc3\xa4kuun 11. p\xc3\xa4iv\xc3\xa4n\xc3\xa4 julkaistiin er\xc3\xa4s albumin biiseist\xc3\xa4, nimelt\xc3\xa4\xc3\xa4n Awakening. Albumin toinen single, Here I am Alive julkaistiin hein\xc3\xa4kuun 31. 2012. Kyseist\xc3\xa4 biisi\xc3\xa4 t\xc3\xa4hditti my\xc3\xb6s Tay Jardine, joka esiintyi lauluraidan lis\xc3\xa4ksi my\xc3\xb6s musiikkivideolla._NEWLINE_Southern Air julkaistiin 15.8.2012 Japanissa ja muualla 14.8.2012.\n_START_SECTION_\nLift a Sail\n_START_PARAGRAPH_\nMarraskuussa 2013 yhtye ilmoitti rumpali Longineun l\xc3\xa4htev\xc3\xa4n b\xc3\xa4ndist\xc3\xa4. L\xc3\xa4hd\xc3\xb6n syyksi ilmoitettiin muut musiikilliset intressit. Sittemmin ilmeni, ett\xc3\xa4 Longineu ja muutama muu Yellowcard-yhtyeen entisist\xc3\xa4 j\xc3\xa4senist\xc3\xa4 perustivat This Legend-nimisen yhtyeen, joka julkaisee debyyttialbuminsa l\xc3\xa4hiaikoina. Yellowcardin uudeksi rumpaliksi nimettiin Nate Young Anberlin yhtyeest\xc3\xa4. Nate Youngin on tarkoitus soittaa yhtyeen mukana Warped Tourilla._NEWLINE_Elokuun 4. p\xc3\xa4iv\xc3\xa4n\xc3\xa4 yhtye ilmoitti, ett\xc3\xa4 heid\xc3\xa4n uuden albuminsa nimeksi tulee Lift a Sail ja se julkaistaan syksyll\xc3\xa4 2014. Albumilla tulee olemaan 13 kappaletta.\n_START_SECTION_\nYellowcard\n_START_PARAGRAPH_\n25.6.2016 Yellowcardin j\xc3\xa4senet ilmoittivat sosiaalisessa mediassa, ett\xc3\xa4 yhtyeen omaa nime\xc3\xa4 kantava seuraava albumi j\xc3\xa4isi my\xc3\xb6skin heid\xc3\xa4n viimeisekseen. My\xc3\xb6s albumia seuraava kiertue olisi Yellowcardin viimeinen. Tuleva albumi julkaistaan syyskuussa 2016\n_START_SECTION_\nMuuta b\xc3\xa4ndist\xc3\xa4\n_START_PARAGRAPH_\nYellowcard yhtyeell\xc3\xa4 on vahva fanikanta ymp\xc3\xa4ri maailmaa. Yhtyeell\xc3\xa4 on monia fanisivustoja yhteis\xc3\xb6palvelu Twitteriss\xc3\xa4. Underdogeiksi itse\xc3\xa4\xc3\xa4n nimitt\xc3\xa4v\xc3\xa4t fanit ovat jakautuneet eri maille perustettuihin ryhmiin. My\xc3\xb6s Suomen Yellowcard faneilla on oma ryhm\xc3\xa4ns\xc3\xa4 Twitteriss\xc3\xa4. Fanien underdog nimitys tulee yhtyeen Underdog EP:ll\xc3\xa4 olleesta samannimisest\xc3\xa4 biisist\xc3\xa4.'